CELEX: 32015R0649
Language: sk
Date: 2015-04-24 00:00:00
Title: Nariadenie Komisie (EÚ) 2015/649 z 24. apríla 2015, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o používanie L-leucínu ako nosiča v stolových sladidlách vo forme tabliet (Text s významom pre EHP)

25.4.2015   
            
            
               SK
            
            
               Úradný vestník Európskej únie
            
            
               L 107/17
            
         NARIADENIE KOMISIE (EÚ) 2015/649
   z 24. apríla 2015,
   ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o používanie L-leucínu ako nosiča v stolových sladidlách vo forme tabliet
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3, článok 14 a článok 30 ods. 5,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe II k nariadeniu (ES) č. 1333/2008 je stanovený zoznam Únie obsahujúci prídavné látky v potravinách schválené na používanie v potravinách, ako aj podmienky ich používania.
            
         
               (2)
            
            
               Nariadením Komisie (EÚ) č. 231/2012 (3) sa stanovujú špecifikácie prídavných látok v potravinách, ktoré sú uvedené v prílohách II a III k nariadeniu (ES) č. 1333/2008.
            
         
               (3)
            
            
               Uvedené zoznamy je možné aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008 buď na podnet Komisie, alebo na základe žiadosti.
            
         
               (4)
            
            
               Nemecko, kde toto používanie už bolo povolené, predložilo dňa 9. septembra 2010 žiadosť o povolenie používania L-leucínu ako nosiča látky (pomôcke pri tabletovaní) v stolových sladidlách vo forme tabliet. Žiadosť bola v zmysle článku 4 nariadenia (ES) č. 1331/2008 sprístupnená členským štátom.
            
         
               (5)
            
            
               Použitie L-leucínu v stolových sladidlách vo forme tabliet vyplýva z jeho technologickej funkcie a potreby. L-leucín sa pred lisovaním tabliet zo zmesi rovnomerne zmieša so sladidlami a napomáha tabletovanie tým, že zabraňuje uviaznutiu tabliet v lisovacích strojoch.
            
         
               (6)
            
            
               Európsky úrad pre bezpečnosť potravín (ďalej len „úrad“) vyhodnotil bezpečnosť aminokyselín a príbuzných látok používaných ako aromatické látky a 29. novembra 2007 vydal svoje stanovisko (4). Úrad dospel k záveru, že expozícia ľudí účinkom aminokyselín v potravinách je rádovo vyššia než očakávané úrovne expozície z ich použitia ako aromatických látok, pričom v prípade deviatich látok, vrátane L-leucínu, nevznikli obavy o bezpečnosť na odhadovaných úrovniach ich príjmu ako aromatických látok.
            
         
               (7)
            
            
               V žiadosti bolo preukázané, že dokonca ani pri vysokej spotrebe tabletkových sladidiel by nedošlo k prekročeniu 4 % odporúčaného množstva príjmu L-leucínu.
            
         
               (8)
            
            
               Preto je vhodné povoliť používanie L-leucínu ako nosiča v stolových sladidlách vo forme tabliet špecifikovanej v prílohe I k tomuto nariadeniu a prideliť tejto prídavnej látke číslo E 641.
            
         
               (9)
            
            
               Špecifikácie L-leucínu by sa po ich prvom zaradení na zoznamy Únie v prílohe II k nariadeniu (ES) č. 1333/2008 mali zahrnúť do nariadenia (EÚ) č. 231/2012. V tejto súvislosti je vhodné zohľadniť kritériá čistoty Európskeho liekopisu týkajúce sa L-leucínu.
            
         
               (10)
            
            
               Nariadenia (ES) č. 1333/2008 a (EÚ) č. 231/2012 by sa preto mali zodpovedajúcim spôsobom zmeniť.
            
         
               (11)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou I k tomuto nariadeniu.
   Článok 2
   Príloha k nariadeniu (EÚ) č. 231/2012 sa mení v súlade s prílohou II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. apríla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
   
      (4)  Vestník EFSA (EFSA Journal) (2008) 870, s. 1 – 46.
   
      PRÍLOHA I
      Príloha II k nariadeniu (ES) č. 1333/2008 sa mení takto:
      
                  1.
               
               
                  V oddiele 3 časti B „Prídavné látky iné ako farbivá a sladidlá“ sa za položku týkajúcu sa prídavnej látky E 640 vkladá táto nová položka:
                  
                              „E 641
                           
                           
                              L-leucín“
                           
                        
            
                  2.
               
               
                  V časti E sa v kategórii potravín 11.4.3 „Stolové sladidlá vo forme tabliet“ za položku týkajúcu sa prídavnej látky E 640 vkladá táto nová položka:
                  
                               
                           
                           
                              „E 641
                           
                           
                              L-leucín
                           
                           
                              50 000 “
                           
                           
                               
                           
                           
                               
                           
                        
            
   
      PRÍLOHA II
      V prílohe k nariadeniu (EÚ) č. 231/2012 sa za položku týkajúcu sa prídavnej látky E 640 vkladá táto nová položka:
      
         
                     „E 641 L-LEUCÍN
                     
                  
               
                     
                        Synonymá
                     
                  
                  
                     kyselina 2-aminoizobutyloctová, kyselina L-2-amino-4-metylvalérová, kyselina α-aminoizokapronová, kyselina (S)-2-amino-4-metylpentánová, L-Leu
                  
               
                     
                        Definícia
                     
                  
               
                     Einecs
                  
                  
                     200-522-0
                  
               
                     číslo CAS
                  
                  
                     61-90-5
                  
               
                     Chemický názov
                  
                  
                     L-leucín, kyselina L-2-amino-4-metylpentánová
                  
               
                     Chemický vzorec
                  
                  
                     C6H13NO2
                     
                  
               
                     Molekulová hmotnosť
                  
                  
                     131,17
                  
               
                     Rozbor
                  
                  
                     obsahuje najmenej 98,5 % a najviac 101,0 % na bezvodom základe
                  
               
                     
                        Opis
                     
                  
                  
                     biely alebo takmer biely kryštalický prášok, príp. žiarivé vločky
                  
               
                     
                        Identifikácia
                     
                  
               
                     Rozpustnosť
                  
                  
                     rozpustný vo vode, kyseline octovej, zriedenej HCl a v alkalických hydroxidoch a uhličitanoch, čiastočne rozpustný v etanole
                  
               
                     Špecifická otáčavosť
                  
                  
                     [α]D
                        20 od + 14,5° do + 16,5°
                     (4 % roztok (bezvodý základ) v 6N HCl)
                  
               
                     
                        Čistota
                     
                  
               
                     strata sušením
                  
                  
                     najviac 0,5 % (100 °C – 105 °C)
                  
               
                     sulfátový popol
                  
                  
                     najviac 0,1 %
                  
               
                     chloridy
                  
                  
                     najviac 200 mg/kg
                  
               
                     sírany
                  
                  
                     najviac 300 mg/kg
                  
               
                     amoniak
                  
                  
                     najviac 200 mg/kg
                  
               
                     železo
                  
                  
                     najviac 10 mg/kg
                  
               
                     arzén
                  
                  
                     najviac 3 mg/kg
                  
               
                     olovo
                  
                  
                     najviac 5 mg/kg
                  
               
                     ortuť
                  
                  
                     najviac 1 mg/kg“